ΓΡΑΠΤΗ ΕΡΩΤΗΣΗ E-1851/01

υποβολή: Rosa Migulez Ramos (PSE) προς την Επιτροπή

(26 Ιουνίου 2001)

Θέμα: Ποδηλάτες και Ευρωπαϊκά Δίκτυα Μεταφορών

Πολλές ενώσεις ποδηλατών ζητούν τη δημιουργία ενός Ευρωπαϊκού Δικτύου Οδών ή Διόδων για ποδήλατα που θα συνδέει μεταξύ τους τις ήδηπάρχουσες οδούς στα διάφορα κράτη μέλη. Το εν λόγω δίκτυο θα έπρεπε να αποτελεί τμήμα του Ευρωπαϊκού Δικτύου Μεταφορών και να διαθέτει κοινοτική χρηματοδότηση για την κατασκευή αυτών των παραπλεύρων οδών, την κοινή σήμανση και την επεξεργασία χαρτών. Η χρήση του ποδηλάτου ως μέσου μεταφοράς μέσω ασφαλών δρόμων αποτελεί φυσική άσκηση και περιορίζει τις εκπομπές του CO2.

Πρόκειται για ένα σχέδιο με προοπτική, προς το συμφέρον των πολιτών και της άθλησης και μία φιλική προς το περιβάλλον προσέγγιση της ευρωπαϊκής ολοκλήρωσης.

Οι ενώσεις αυτές ζητούν επίσης από την Κοινότητα να φροντίσει για την ένταξη του ποδηλάτου στις πολιτικές μεταφορών. Στόχος είναι να επιτευχθεί μία διασύνδεση ανάμεσα στον αυτοκινητόδρομο, το τραίνο και το ποδήλατο. Οι χρήστες ποδηλάτου αντιμετωπίζουν το πρόβλημα ότι τα πλέον σύγχρονα τραίνα (TGV, Thalis, Eurostar), που κατασκευάσθηκαν με κοινοτική χρηματοδότηση απαγορεύεται να μεταφέρουν ποδήλατα. Οι ποδηλάτες καταγγέλλουν ότι η Επιτροπή χρηματοδοτεί ένα σύστημα μεταφορών που δεν είναι αλληλοσυμπληρούμενο.

Ποια σχέδια έχει η Επιτροπή για την πραγματοποίηση ενός ευρωπαϊκού δικτύου δρόμων για τα ποδήλατα·

Σκοπεύει η Επιτροπή να εκπονήσει σχέδιαπέρ του ποδηλάτου ως μέσου μεταφοράς και να τα εντάξει στο Ευρωπαϊκό Δίκτυο Μεταφορών·

Διαθέτει η Επιτροπή ένα χρονοδιάγραμμα και μία ατζέντα για το ζήτημα αυτό·

Απάντηση της κας de Palacio εξ ονόματος της Επιτροπής

(3 Σεπτεμβρίου 2001)

Η Επιτροπή έχει αναγνωρίσει την αξία που έχει η ανάπτυξη ενός ευρωπαϊκού δικτύου ποδηλατικών διαδρομών μεγάλων αποστάσεων και έχει συγχρηματοδοτήσει στο παρελθόν την ανάπτυξη του δικτύου EuroVelo, το οποίο είναι ένα δίκτυο ποδηλατικών διαδρομών μεγάλων αποστάσεων. Οι επιμέρους συνδέσεις στο δίκτυο αυτό συνεχίζουν να χρηματοδοτούνται μέσω προγραμμάτων της Επιτροπής, όπως το Interreg - παραδείγματος χάρη, οι ποδηλατικές διαδρομές της Βορείου Θαλάσσης.

Η Επιτροπή αναγνωρίζει ότι η χρήση του ποδηλάτου μπορεί να συμβάλει στη μείωση της κυκλοφοριακής συμφόρησης, της ρύπανσης και των εκπομπών CO2, όπως και ότιπάρχει σχέση μεταξύ των προβλημάτων αυτών και των ευρύτερων ζητημάτων που άπτονται του περιβάλλοντος και τηςγείας. Παράλληλα με την προώθηση της ποδηλασίας για λόγους αναψυχής και τουρισμού, το δίκτυο EuroVelo αναμφίβολα συμβάλλει στην εν λόγω μείωση, αφού οι διαδρομές του διέρχονται από πόλεις.

Επιπλέον, μέσω της Πρωτοβουλίας Συγκριτικής Αξιολόγησης των Εθνικών Πολιτικώνπέρ του Ποδηλάτου, την οποία συγχρηματοδοτεί η Επιτροπή μαζί με τέσσερεις εθνικές αρχές (Κάτω Χώρες, Φινλανδία, Ηνωμένο Βασίλειο και Τσεχική Δημοκρατία), η Επιτροπή βοηθεί τις εθνικές αρχές να μάθουν από τις προσπάθειες η μία της άλλης, με σκοπό την εισαγωγή εθνικών σχεδίωνπέρ του ποδηλάτου. Μέσω της Ευρωπαϊκής Υπηρεσίας Πληροφόρησης για τις Τοπικές Μεταφορές (www.eltis.org), η Επιτροπή συγκροτεί μια βάση δεδομένων σχετικά με τις ορθές πρακτικές στις τοπικές και περιφερειακές μεταφορές, η οποία ήδη περιλαμβάνει περισσότερα από 100 παραδείγματα ορθής πρακτικής στη χρήση του ποδηλάτου.

Τα ποδήλατα χρησιμοποιούνται για μικρότερες διαδρομές και το Διευρωπαϊκό Δίκτυο Μεταφορών (ΔΕΔ-Μ) είναι ένα διατροπικό δίκτυο, κυρίως για διεθνείς μεταφορές εμπορευμάτων και επιβατών. Λόγω της αρχής της επικουρικότητας, δεν προγραμματίζεται να συμπεριληφθούν οι ποδηλατικές διαδρομές στο δίκτυο ΔΕΔ-Μ.

Οι ρυθμίσεις για τη μεταφορά των ποδηλάτων σιδηροδρομικώς εναπόκεινται στους επιμέρους φορείς εκμετάλλευσης των σιδηροδρόμων και στις εθνικές αρχές. Σε περίπτωση που οι φορείς εκμετάλλευσης των σιδηροδρόμων κρίνουν ότι αυτό είναι οικονομικά ασύμφορο, οι αρμόδιες αρχές στα κράτη μέλη δύνανται, βάσει του κανονισμού (ΕΟΚ) αριθ. 1191/69 του Συμβουλίου της 26ης Ιουνίου 1969 περί των ενεργειών των κρατών μελών που αφορούν τιςποχρεώσεις που είναι συνυφασμένες με την έννοια της δημοσίαςπηρεσίας στον τομέα των σιδηροδρομικών, οδικών και εσωτερικών πλωτών μεταφορών(1) (που τροποποιήθηκε από τον κανονισμό (ΕΟΚ) αριθ. 1893/91 του Συμβουλίου της 20ής Ιουνίου 1991(2)) να συμπεριλαμβάνουν, στις συμβάσεις με φορείς εκμετάλλευσης των σιδηροδρόμων, τηνποχρέωση μεταφοράς ποδηλάτων και να καλύπτουν τις επιπρόσθετες δαπάνες. Εναπόκειται στις εν λόγω αρχές κατά πόσον θα επιλέξουν να κάνουν χρήση αυτής της δυνατότητας.

(1) ΕΕ L 156 της 28.6.1969.

(2) ΕΕ L 169 της 29.6.1991.